Ich, Heini Linggi von Schintznach, vogt ze Casteln, beken̄ offenlich mitt disem brief, das ich anstatt der edeln und vesten junckher Hēmans vō
Mùlinen und siner bruͦder, miner gneͣdigen hern, ze Schintznach, im dorff mitt offem, vˀbannē gericht uff nechst mentag nach santt Paulus bekerūg tag, der jarzal Cristi vierzechenhundertsechzigundein jar, offenlich zegericht gesessen bin und sich alda ingericht nach recht vˀfùrsprechet gestelt habent die ersamen Ludwig Moser von Zùrich einer, und der andern sit Niclaus Fricker, jetz ze Kùngsfeld₎ hofmeister, anstatt
und mitt gewalt der wirdigen, geistlichen frowen, frow Verenen Knonowertin, jetz priorin zuͦ Kùngsfelden Santt Claren ord₎ ꝫcꝭ. ✳ und offnet
der genempt Ludwig Moser durch sinē fùrsprechen: ein guͦt, wer gelegen zuͦ Schintznach, buwte jetz ✳ Cuͦntz Mùri daselbs ✳ und gult jerlichs
zins vierzechendhalb fiertel kernen, ein malter habˀn, ein pfund und dry schilling fùr swin und tagwan pfēnīg, ein vasnachthuͦn, zwey herpsthuͤnr und fùnfzig eyger und desselben guͦts geteilet, buwte jetz Cuͤni Leͣder daselbs umb den zinsz, so es gult, ✳ und dasselb guͤt, so Cuͦntz Mùri
buwte und der zinsz davon als vor stât, ✳ wer der genempten minˀ frow, der priorin, und sin, ✳ jetweders zum halbn̄ teil, ✳ und denselbē sinē
halben teil am guͦt und am zins mitt aller nutzūg, begriffung, rechtūg, harkomen und zuͦgehoͤrd, wie sin vordˀn und er das bishar in̄gehept, ✳
harbracht und genossen hetten odˀ tuͤn moͤchten, nach dem in̄ soͤlichs von sinē vatter selig angeerbt wer, ✳ hett er nach guͦter, zitlicher vorbetrachtūg, gesund libs, vˀnunft und der sīnen ✳ sinen nutz damitt zefùrdern und schaden zewenden eins steten, vesten und ewigen koufs vˀkouft
und zekouffen geben ir, der genempten frow Verenen Knonowertin priorin ꝫcꝭ, zuͦ handen ir und ir erbē, in̄haber disz briefs vom gericht als ✳
hernach stat, darub̄ gebn̄ und gab ouch also ingericht recht und redlich zekouffent im, dem genēpten Niclaus Fricker, zuͦ irn handen umb
drissig Rinsch guldin, der er von derselben miner frow der priorin in sinen kun̄tlichen nutz gantz bezalt wer, ✳ alles fùr sich und all sin erb̄en
mitt im herzuͦ vestēklich verbunden und fùr recht, fry, ledig eigen und unbekùmbˀt. ✳ ✳ und uff die offnūg, so jetz stat, und die vˀgicht, daruf vom hofmeister beschechn̄, ✳ stuͦnd er, der genempt Ludwig Moser, ingericht mitt sinem fùrsprechen, als vor, ✳ vollvˀtiget, volfuͦrt und
bestaͤt, ouch damitt disen kouff umb den halben teil des obgen̄ guͦts und zinsz immasz, als vor stat, und bracht also den kouff und dē halbē
teil des guͤts und zinsz, alles fùr sich und sin erben in und zuͦ handen des genempten hofmeisters an statt und zuͦ handen ir, der megenātē
frow Verenen Knonowertin, priorin, und ir erb̄e, als vor stât. ✳ und satzt si ouch des in volkomen nutzlich, ruͤwig gewerd ✳ den kouff und
den halbn̄ teil des guͦts und zinsz, darin̄ begriffen, als vor stàt, ✳ hinfùr ewklich in̄zehaben, zenutzen, zeniessen und inallweg damitt und
deshalbē zetuͦnd und lassent als mitt irm eignē unbekùmbertē guͦt, nach irm nutz und willen, aͧn sin, ✳ siner erbn̄ un̄ mengklichs von ir
wegen sumen, irren und insprechen. ✳ er, derselb verkoͤuffer, Ludwig Moser, gelopt ouch fùr sich und sin erben ir, der koͤufferin, miner frow,
der priorin, vorgen̄t, und irn erben als vor disz koufs umb den vorgen̄ verkouften halbē teil des guͦts und zinsz, als vor staͧt, ✳ recht, redlich, sicher, volkomen, werschaft und alles, das sich darzuͦ und derhalb gebùrt, fùr recht, fry, ledig eigen und unbekùmbert, ✳ ouch fùr all
und allermengklichs irrūg, ansprach, infell und all ander unkomlich sachen zetuͦnd und weren zesind, wo, wen̄, wie gen wem un̄ alz
dick sich das hin fùr geburt und notdurftig wer oder wurd. ✳ ouch dawider, noch wider dehein vor noch nachgemeldet ding noch geding niemer
zekoment, zeredent, zewerbent, zetuͦnd, schaffen, verhengen noch gehellen getàn werden ùbˀal in eynich wise, sunder disen kouff, vertgung
und damitt das alles, als vor stat, war, stet und vest zehalten und gnuͦg zetuͦnd. ✳ und er, derselb Ludwig Moser, entzech sich ouch in diser
sach und darùber und derhalb aller gewerd, besitzūg, innemūg, vordrūg, recht und ansprach daran und zuͦ ✳ zuͦ irn handen, ✳ ouch darzuͦ un̄
damitt aller schirm, hilf fùr ✳ in ✳ uszùgen ✳ geistlicher und weltlicher rechten, gerichten, lùten, ✳ gesetzten, fryheitē, gnaden und mittnamē alles,
des damitt er odˀ sin erben hiewider jemer getuͦn ✳ oder si dawider jemer zekoment, redent odˀ tuͦnd geschirmen, behelfen, fùrzichē, bruchē,
geniessen, sin oder den koͤuffern geschaden moͤcht, ùbˀal ineynich wise. ✳ und beschach disz alles wie vorstat ingericht und mitt bekan̄tē
urteiln nach des gerichts recht, an und durch min, des obgen̄ richters, hand uss und in ir hand mitt ufgebn̄ vˀzichen inantwurtē, gelobē,
versprechen und namlich mitt aller sicherheit und gewarsami worten, wercken und alles des, so herzuͦ gehort und notdurftig was, un̄
darin̄ und mitt das alles jetz und hinfùr allweg wol kraft, macht und handvest habn̄ und staͤt belibn̄ sol und mag, si ouch daran habēt
sin àn alles bekrenckē und widertribn̄, alles nach recht, sitt und gewonheit des gerichts und twings zuͦ Schintznach, ✳ wer ouch sach,
das er, Ludwig Moser, odˀ sin erb̄n, jetz odˀ hinfùr, jemer ✳ eynich brieff oder gewarsami umb soͤlich obgen̄t vˀkouft guͦt und zinsz ✳ wisent ✳ hettent oder hinfùr fundent, des er doch spricht unwissent sin, ✳ die soͤllent im und sinen erbn̄ hiewider unhilflich und minˀ frow der priorin un̄ irn
erben unschedlich sin, sundˀ inen zuͦgehoͤren und herusz gevolgen, ✳ ouch jetz und hinfùr allweg bi disem kouff und vertgung, wie vor stat, bestàn und
und bliben luter àn alle furwort, inzùg und geverd. diˀre dingen sind gezùgen und hiebi in gericht und des urteilsprecher gewesen die erbˀn
Clewi Merck, Toman Leͣder, Ruͤdi Schnider, Hensli Lendi, Hensli Smid, Cuͤntz Mùri, Bertschi Suter, Cuͤni Leͣder und ander, all von Schintznach. ✳
und des alles zuͦ warem, vestem und ewigē urkùnd hat der obgen̄t junckher Hēman von Mùlinen, min gneͣdig herˀ, sin insigel fùr sich un̄ sin
bruͦder von des gerichts ir und minˀ bett wegen, inen suss aͧn schaden, offenlich gehenckt an disen brief, der minˀ frow der priorin, dickgen̄t,
nach des hofmeisters begeren an ir statt ✳ vom gericht also zegebent erteilt und dis alles beschechen ist des tags und jars als vor stat. ✳